Lastenkirjasyksy on täynnä huikeita seikkailuja ja joukkoon mahtuu myös yksi tutkimusmatka jännittävään Japaniin! Tutustu kaikkiin uutuuksiin Kirja-verkkokaupassa ja löydä uusia lukuelämyksiä syksyyn.
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Lastenkirjauutuuksia 🍂🐈
Lastenkirjasyksy on täynnä huikeita seikkailuja ja joukkoon mahtuu myös yksi tutkimusmatka jännittävään Japaniin! Lokakuussa viihdyttävät niin Soturikissat ja Neropatin päiväkirjat kuin Supermarsusta tutuksi tullut Rasva-Anterokin omalla uudella sarjallaan. Tutustu kaikkiin lasten ja nuorten uutuuskirjoihin Kirja-verkkokaupassa.
Lasten- ja nuortenkirjat
# Alkaen 9-vuotiaille
ZoneVD jännittävän Japanin jäljillä (signeerattu)
Miksi samurait katosivat? Miten kawaii-ilmiö syntyi? Miksi japanilaiset hullaantuivat sumopainista? Miksi juoma-automaatit valloittivat maan?Supersuositun tubettajan ZoneVD:n sydän sykkii Japanille, ja nyt kuulet parhaalta oppaalta kiinnostavimmat tarinat tuosta kiehtovasta maasta. Japani on hämmentävä sekoitus kaikenlaista jännää, kuten muinaista historiaa, uskomattoman kaunista luontoa, geishakulttuuria ja kaikkea supersöpöä. Kirjassa on aiheita tuttuun tapaan laidasta laitaan, ja mukana on myös seuraajien kysymyksiä. Uuden oppiminen ei ole koskaan ollut näin hauskaa! HUOM! Signeerattuja kirjoja on rajoitettu määrä. Ikäsuositus 9+
##### 24,90 € #####
Osta tästä
Soturikissat: Klaanien legendoja
Klaanien legendoja on neljäs Soturikissat-novellikokoelma. Kirja sisältää novellit Täplälehden sydän, Mäntytähden valinta ja Myrskytähden kaiku – kolme ennen kertomatonta tarinaa Soturikissat-saagojen varrelta. Miksi Täplälehti lopetti soturikoulutuksensa ja päätti ryhtyä parantajaksi? Mikä sai Mäntytähden luopumaan klaanielämästä ja lähtemään metsästä? Miten Myrskytähden päällikkyyttä koeteltiin hänen klaaninsa alkuaikoina? Toimitukset alkaen 8.10.2024. Ikäsuositus 9+
##### 22,90 € #####
Osta tästä
Kokelaiden koitos
Tommon on kasattava itsensä kotikylän raunioilla ja lähdettävä ystäviensä Aasan ja Heddan kanssa vapauttamaan usvaheimon kokelaita Ismarin kynsistä. Matkalla Aasa pysähtyy pelastamaan loukkaantuneen huskyn, Jarekin, hengen, ja kolmikko saa Jarekista tärkeän oppaan Ismarin leiriin. Purppurausvan animaagit -sarjan toinen osa vie Tommon ystävineen vaaralliseen seikkailuun, jossa panoksena on animaagiheimojen tulevaisuus. Toimitukset alkaen 14.10.2024. Ikäsuositus 9+
##### 20,90 € #####
Osta tästä
Melkein mahdoton tehtävä - Jahti
Suositun Melkein mahdoton tehtävä​​​​​​​ -mysteerisarjan viides osa vie lukijan hurjaan ajojahtiin. Keskusteluista verkon uumenissa asuvan Castorin kanssa on tullut Eliakselle tärkeämpiä kuin mikään, kunnes Castor ei enää vastaa. Eliaksen etsiessä yhteyttä hän kuulee vain verikoirien etäisen haukun. Tutkimukset johtavat Eliaksen, Minon ja Jopon niin tosielämän verkkovelhon luokse kuin epäilyttävään löytökoirien taloonkin, mutta lopullinen jahti käydään verkossa. Toimitukset alkaen 15.10.2024. Ikäsuositus 9+
##### 22,90 € #####
Osta tästä
Neropatin päiväkirja: Kuumat paikat
Kansainvälisen huippumenestyskirjailija Jeff Kinneyn Neropatin päiväkirja -sarjan 19. osassa Greg Heffleyllä on edessään kaikkien aikojen karsein kesä koko perheen voimin. Greg Heffleyllä on kuumat paikat. Kun iso joukko sukulaisia ahtautuu pieneen rantamökkiin kesähelteillä, koossa ovat katastrofin ainekset. Niistä puheen ollen: mummin kuuluisien lihapullien ainekset ovat olleet vuosikaudet tarkoin varjeltu salaisuus. Toimitukset alkaen 22.10.2024. Ikäsuositus 9+
##### 20,90 € #####
Osta tästä
# Alkaen 7-vuotiaille
Rasva-Antero lyö laittoman
Nyt menee överiksi! Suosituista Supermarsu-kirjoista tuttu ökyrikas Rasva-Antero aloittaa ikioman sarjansa. Luokan paras lyöjä Rasva-Antero järkyttyy, kun hänen luokkakaverinsa Emilia iskee pesäpallon pidemmälle kuin kukaan koskaan ennen. Yliluonnollisen pitkälle. Lisäksi Emilia on saanut oman marsun, josta hän puhuu jatkuvasti. Rasva-Anteron isä palkkaa kuuluisan baseball-tähden Amerikasta valmentamaan poikaa, tavoitteena maailman pisin lyönti. Jake-valmentaja kertoo Anterolle, mitkä kolme asiaa vaaditaan menestykseen: "Töitä, töitä ja töitä." Rasviksen oma käsitys on: "Rahaa, suhteita ja lisää rahaa." Toimitukset alkaen 22.10.2024. Ikäsuositus 7+
##### 19,90 € #####
Osta tästä
Supermarsu ja kutistuva koulu
Emilian koulu on saanut uuden mahtavan rehtorin nimeltään Kalle von Pörrenberg! Alkajaisiksi hän tekee juhlasaliin vaahtokarkkisateen, ja kohta koko luokka pääsee retkelle Kuuhun! Niinpä Supermarsu-Emilia on ihmeissään, kun vanha ja viisas Jättiläismarsu väittää, että koulua uhkaa kaikkien aikojen vaara. Sitten Simo löytää jotakin, mikä saa Emiliankin epäilemään rehtorin aikeita...Supermarsuvoimista saattaa olla apua koulun pelastamisessa, mutta miten voittaa takaisin Simon ystävyys, kun Mona Rannalla on hienoin pelikonsoli? Toimitukset alkaen 15.10.2024. Ikäsuositus 7+
##### 18,90 € #####
Osta tästä
Penni Pähkinäsydän ja pitsikartanon kummitus
Rakastetun keijuromaanisarjan uusin seikkailu alkaa, kun kukkukello hidastuu ja aika pysähtyy. Penni ei kuitenkaan voi pysähtyä, sillä selvittämättömiä salaisuuksia on liikaa. Tuulenpesän metsässä eletään keijuvuoden kuraisinta aikaa, kelviä, mutta takin liepeisiin tarttuva muta on pulmista pienin, kun elämän perustukset järisevät. Muutosten keskellä Pennin olisi myös löydettävä uudet siivet ja sopeuduttava asumaan Henrietta-mummon taianomaisessa talossa, joka on täynnä lukittuja ovia, peitettyjä peilejä ja salaperäisiä asukkaita. Toimitukset alkaen 4.10.2024. Ikäsuositus 7+
##### 20,90 € #####
Osta tästä
# Alkaen 5-vuotiaille
Yön äänet
Kirsi Kunnaksen runoissa yö on maagista metsäneläinten, peikkojen ja kummitusten aikaa. Kuu muuttaa muotoaan, tanssii ruusuna kaislikossa tai näyttää pienen puutiaisen silmissä lakritsilta. Pöllö huhuilee lasta uneen. Yön äänet -kokoelmaan on valittu Kirsi Kunnaksen hurmaavia runoja, tekstejä ja käännöksiä kuudelta vuosikymmeneltä. Ne ihastuttavat leikittelyllä ja vallattomilla kielikuvillaan pieniä ja isoja sekä aina uusia sukupolvia. Toimitukset alkaen 25.10.2024. Ikäsuositus 5+
##### 25,90 € #####
Osta tästä
Muumit ja suuri tuhotulva (Muumi 80 -laitos)
Rakastettu muumitarina kauniina juhlalaitoksena: mukana kirjailija Frank Cottrell-Boycen esipuhe sekä erillinen juliste. Vuonna 2025 tulee kuluneeksi 80 vuotta siitä, kun ensimmäinen muumikirja Muumit ja suuri tuhotulva julkaistiin. Tarinassa Muumipeikko ja Muumimamma lähtevät etsimään kadonnutta Muumipappaa. Matkan aikana nousee suuri tulva, ja he kokevat monia vaaroja ja säikähdyksiä. Lopulta perhe on taas onnellisesti yhdessä ja he saapuvat pieneen laaksoon – se on kaunein paikka, mitä he ovat koskaan nähneet. Toimitukset alkaen 8.10.2024. Ikäsuositus 5+
##### 20,90 € #####
Osta tästä
# Alkaen 3-vuotiaille
Musse ja Helium: Joulun odotus
Mussen ja Heliumin jouluisen kuvakirjan kanssa odottelu on vähän jännempää ja paljon hauskempaa! Onkohan joulupukki todella olemassa, Helium miettii. Musse kertoo siskolleen tarinan siitä, kuinka Sulo vieraili ihan oikean joulupukin luona ja jopa auttoi tätä isossa pulmassa. Joku nimittäin teki kaikenlaisia ilkeitä kepposia pilatakseen juhlan! Mutta kuka oli niin vihainen - ja onnistuiko hän tihutöissään? Toimitukset alkaen 14.10.2024. Ikäsuositus 3+
##### 18,90 € #####
Osta tästä
Kopterijengi T-RX 5: Syöksy sademetsään
Eläinpelastusjengi ja heidän upea helikopterinsa uudessa hurjassa vaaratilanteessa. Toiminnantäyteinen kuvakirjasarja jatkuu sademetsän syvyyksissä. Kopterilentäjä Reposen rehentelevä serkku lentää työkseen suurta jumbojettiä. Lentohenkseleiden paukuttelu loppuu kuitenkin lyhyeen, kun kone tekee pakkolaskun tiheään sademetsään kyydissään myrkyllisiä kemikaaleja. Apua tarvitaan ja nopeasti, tai herkkä luonto on vaarassa! Toimitukset alkaen 16.10.2024. Ikäsuositus 3+
##### 20,90 € #####
Osta tästä
Kaikki lasten- ja nuortenkirjat
Ilmainen toimitus yli 35 € tilauksiin.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste